सोनाक्षी सिन्हा ने रणवीर सिंह और दीपिका पादुकोण को लेकर दिया बड़ा बयान, कही यह बात...  
सोनाक्षी सिन्हा ने रणवीर सिंह और दीपिका के बारे में दिया बयान
रणवीर सिंह और दीपिका पादुकोण को बताया स्टाईलिश जोड़ी
सोनाक्षी सिन्हा की आगामी फिल्म 'दबंग 3' है
बॉलीवुड एक्ट्रेस सोनाक्षी सिन्हा (Sonakshi Sinha), जिन्हें फिल्म उद्योग में और सोशल मीडिया पर एक फैशन आईकॉन माना जाता है, उनका कहना है कि रणवीर सिंह (Ranveer Singh) और दीपिका पादुकोण (Deepika Padukone) बॉलीवुड में सबसे स्टाइलिश जोड़ी हैं. सोनाक्षी सिन्हा (Sonakshi Sinha) मंगलवार को यहां फैशन ई-कॉमर्स कंपनी मिंत्रा का डिजिटल फैशन रियलिटी शो 'फैशन सुपरस्टार' लॉन्च करने के बाद मीडिया के साथ बातचीत कर रही थीं.
इस दौरान जब उनसे पूछा गया कि बॉलीवुड में सबसे स्टाईलिश जोड़ी किसकी है तो सोनाक्षी सिन्हा (Sonakshi Sinha) ने कहा, "मुझे लगता है कि रणवीर सिंह (Ranveer Singh) और दीपिका पादुकोण (Deepika Padukone) सबसे स्टाइलिस्ट जोड़ी हैं. रणवीर सिंह का अपना स्टाइल सेंस है और वह जो भी पहनते हैं, उसे वास्तव में अच्छी तरह से कैरी करते हैं. वहीं दीपिका सच में बहुत सुंदर हैं, इसलिए वह जो भी पहनती हैं, उसमें अच्छी लगती हैं."

A post shared by Sonakshi Sinha (@aslisona) on Sep 11, 2019 at 12:05am PDT

वहीं, सोनाक्षी सिन्हा (Sonakshi Sinha) की आगामी फिल्म 'दबंग 3' (Dabangg 3) के बारे में पूछे जाने पर अभिनेत्री ने कहा, "फिल्म दिसंबर में रिलीज होगी. मैं खुद बड़ी उत्सुकता से उसके रिलीज होने का इंतजार कर रही हूं. इस साल मेरी चार फिल्में रिलीज हुई हैं, जिनमें 'दबंग 3' साल की मेरी आखिरी रिलीज होगी."